Lokiga kodo de Unuiĝintaj Nacioj

La lokiga kodo de Unuiĝintaj Nacioj - angle en plena nomo United Nations Code for Trade and Transport Locations, mallonge UN/LOCODE, france Code des Nations Unies pour emplacements de commerce et de transport, ruse международная система классификации географических объектов - estas geografia lokiga kodo ellaborita de la Ekonomia komisiono de Unuiĝintaj Nacioj por Eŭropo. Ĝi konsistas el kvin karaktroj, el kiuj la unuaj du estas landokodo laŭ la normo ISO 3166-1, kaj la lastaj tri individua kodo de la koncerna loko.

La unua eldono de la kodaro en 1981 enhavis kodojn por 8 000 lokoj. La versio de 2011 enhavis kodojn por proksimume 82 000 lokoj. La kodoj limiĝas al lokoj kun aparta signifo por ekonomio kaj trafiko, precipe al lokoj kun marhavenoj, flughavenoj (tiukaze la tri lastaj karaktroj kutime identas al la IATA-kodo), fervojaj stacidomoj, nodopunktoj de internaciaj aŭtovojoj, limpasejoj kaj ceteraj aparte grandaj urboj en 235 landoj.

Krom la kvinliteraj kodoj, la koncernaj listoj ankaŭ proponas simpligitan ortografion de la celataj lokoj, latinliteraj sen ajnaj diakritaj signoj.

 Ekzemploj 
 LOCODE  lando  loko  loknomo en lista formo sen diakritaj signoj AT VIE    Vieno  Wien  BE  BRU    Bruselo  Brussel CH BRN    Berno  Bern  DE BER    Berlino  Berlin LI VDZ    Vaduzo  Vaduz  LU LUX    Luksemburgo  Luxembourg  NL AMS    Amsterdamo  Amsterdam  SE GOT    Gotenburgo   Goteborg  US NYC    Novjorko  New York City 

Kategorio:Klasifikaj sistemoj
Kategorio:Unuiĝintaj Nacioj